কাফসিরাপ কাণ্ড, আজ বিকেলেই জরুরি বৈঠক ডাকল কেন্দ্র

ওয়েবডেস্ক- কোল্ডরিফ কাফসিরাপ (Cold Rif Cough Syrup) কাণ্ডে এবার নড়েচড়ে বসল কেন্দ্র সরকার (Central Government)। মধ্যপ্রদেশ (Madhya Pradesh) ও রাজস্থানে (Rajasthan) কোল্ডরিফ খেয়ে এখনও পর্যন্ত ১২ জন শিশুর মৃত্যু হয়েছে।

কেন্দ্রীয় স্বাস্থ্য সচিব ( Union Health Secretary)  আজ ৪ টায় ভিডিও কনফারেন্সের মাধ্যমে সমস্ত রাজ্য (State) এবং কেন্দ্রশাসিত অঞ্চলের (Union Territories) সাথে একটি গুরুত্বপূর্ণ বৈঠক করবেন। এই বৈঠকে কাশির সিরাপের ব্যবহার ও গুণমান নিয়ে আলোচনা হবে। উচ্চ পর্যায়ের বৈঠকে অংশগ্রহণকারীদের মধ্যে থাকবেন প্রধান সচিব, স্বাস্থ্য সচিব এবং রাজ্যের ওষুধ নিয়ন্ত্রকরা।

এই কাফসিরাপ কাণ্ডে গোটা দেশজুড়েই আতঙ্ক তৈরি হয়েছে, এই অবস্থা বুঝে এবার হস্তক্ষেপ করল কেন্দ্র সরকার। একাধিক শিশুর মৃত্যু সেই সঙ্গে বহু শিশু অসুস্থ হয়ে হাসপাতালে চিকিৎসাধীন। ইতিমধ্যেই মধ্যপ্রদেশ সরকার কোল্ডরিফ কাফসিরাপটিকে নিষিদ্ধ ঘোষণা করেছে, ওই সংস্থা সমস্ত পণ্যে নিষেধাজ্ঞা দেওয়া ঘোষণা করা হয়েছে।

আরও পড়ুন- কোল্ডরিফ কাফ সিরাপ কাণ্ডে গ্রেফতার চিকিৎসক

এদিকে আজ ভোরে কাফ সিরাপ কাণ্ডে ধ্যপ্রদেশের ছিন্দোয়ারা থেকে এক শিশু বিশেষজ্ঞ গ্রেফতার হয়েছে।  জানা গিয়েছে, ওই চিকিৎসকের নাম ডঃ প্রবীণ সোনি (Praveen Soni) । অসুস্থ শিশুদের ওই  ‘কোল্ডরিফ’ সিরাপ খাওয়ানোর পরামর্শ দিয়েছিলেন এই চিকিৎসক , বলেই খবর। শনিবারই ওই চিকিৎসকের নামে এফআইআর করা হয়। সেইসঙ্গে ওষুধপ্রস্তুতকারী সংস্থা শ্রীসান ফার্মাসিউটিক্যালসে বিরুদ্ধেও অভিযোগ দায়ের হয়েছে।  তামিলনাড়ুর কাঞ্চিপুরম জেলার শ্রীসান ফার্মাসিউটিক্যালসই কোল্ডরিফ কাফসিরাপ প্রস্তুতকারী কোম্পানি।

শিশু মৃত্যুর ঘটনা নিয়ে পুলিশ তদন্ত শুরু করার পরেই জানতে পারেন, কোল্ডরিফ কাফ সিরাপটি প্রেসক্রাইব করেছিলেন ডাক্তার সোনি। এই সিরাপে ৪৮.৬ শতাংশ ডাইথিলাইন গ্লাইকল মেশানো ছিল। এটি একটি টক্সিক কেমিক্যাল (বিষাক্ত রাসায়নিক)। এটির জন্য কিডনি বিকল হতে পারে, এমনকী মানুষের মৃত্যু পর্যন্ত হতে পারে।

দেখুন আরও খবর-